প্রকাশ্যে এল ‘নারী চরিত্র বেজায় জটিল’-র প্রথম ঝলক

কলকাতা: অঙ্কুশ হাজরা (Ankush Hazra)-ঐন্দ্রিলা সেন (Oindrila Sen) অভিনীত সিনেমা ‘নারী চরিত্র বেজায় জটিল’ (Nari Choritro Bejay Jotil) নতুন বছরের শুরুতে মুক্তি পাচ্ছে । ছবির নতুন পোস্টার প্রকাশ করে অঙ্কুর দর্শকদের মধ্যে আলোড়ন ফেলে দিয়েছিল। এবার প্রকাশ পেল ছবি ঝলক, সঙ্গে জানা গেল কবে মুক্তি পাচ্ছে এই ছবি

ফের পর্দায় একসঙ্গে দেখা যাবে অঙ্কুশ হাজরা ও ঐন্দ্রিলা সেনকে। ছবির নাম ‘নারী চরিত্র বেজায় জটিল’। রমকম ঘরানার এই ছবি ঘিরে দর্শকের মনে এক আলাদা উন্মাদনা তৈরি হয়ে রয়েছে বহু দিন ধরেই। নতুন বছরে ৯ জানুয়ারি নারী চরিত্র বেজায় জটিল আসছে সিনেমা হল এ । পোস্টারে দেখা গিয়েছিল রুদ্রমূর্তি ঐন্দ্রিলার পায়ের কাছে কানে আঙুল দিয়ে মুখ ব্যাজার করে বসে থাকতে দেখা গেল অঙ্কুশকে। এই ছবিতে সে অবোধ ঝন্টু। মা-বোন, স্ত্রীয়ের আবদারে প্রাণ ওষ্ঠাগত তাঁর। এবার ছবির নতুন ঝলকে দেখা গেল, শুরুতেই অঙ্কুশকে কাসর বাজাতে দেখা গেল। কালীর ছবির সামনে দাঁড়িয়ে মহাদেবের সঙ্গে কথা বলছে অঙ্কুশ। অঙ্কুশকে বলতে শোনা যাচ্ছে মেয়েদের সঙ্গে সংসার করা কত কঠিন, এরপরই অঙ্কুশের গালে পড়ল থাপ্পড়। তারপর অঙ্কুশকে বলতে শোনা গেল মা কালি তাকে থাপ্পড় মেরেছে। ঝলকেই বোঝা গেল, পুরুষরা কোনও ভাবেই বুঝে উঠতে পারে না তার আশপাশের নারীদের মন। অসাধ্য সাধনের গল্পই মজার মোড়কে পর্দায় নিয়ে আসবে ছবিটি।

View this post on Instagram

A post shared by Ankush (@ankush.official)

অন্য খবর দেখুন