হরর মুভিতে জুটি বাঁধলেন ঐন্দ্রিলা-অঙ্কুশ

কলকাতা: শুধু রিল লাইফে নয়, রিয়েল লাইফেও একে অপরের জুটি বেঁধেছেন অঙ্কুশ হাজরা (Ankush Hazra) এবং ঐন্দ্রিলা সেন (Oindrila Sen)। বড়পর্দায় একসঙ্গে অভিনয় করতে দেখা গেছে এই জুটিকে। এবার আর রোম্যান্টিক গল্প নয়, বরং আদ্যোপান্ত ভূতুড়ে ছবি নিয়ে আসছেন তারকাজুটি। নতুন সিনেমার পোস্টারে এমনভাবেই ধরা দিলেন অঙ্কুশ-ঐন্দ্রিলা। পোস্টারে দেখা গেল, গোরস্থানে গা ছমছম পরিবেশ। কবরস্থানে দাঁড়িয়ে অঙ্কুশ হাজরা এবং ঐন্দ্রিলা সেন।

পরিচালক রাজা চন্দ ভূতুড়ে সিনেমার ‘চন্দ্রবিন্দু (Horror Film Chandrabindu) আগামী ২৩ মে বড় পর্দায় মুক্তি পেতে চলেছে। নামেই আভাস মিলেছে যে, এই সিনেমা পরপারের কথা বলবে। ছবির পোস্টার শেয়ার করে ক্যাপশনে লেখা- ‘জীবন-মরণের মাঝে রয়েছে এক অজানা জগৎ, তার সন্ধান কি দিতে পারবে চন্দ্রবিন্দু?’ পোস্টার দেখেই বেশ ঠাহর করা যায় যে, গা ছমছমে ভূতুড়ে সিনেমা হতে চলেছে। এই ছবিতে দেখা যাবে অনির্বাণ চক্রবর্তী, সাহেব ভট্টাচার্য, তুলিকা বসু এবং শান্তিলাল মুখোপাধ্যায়ের মতো দক্ষ অভিনেতারা।